'Raaiselmoord' op man wat glo sy vrou vermoor | Maroela Media
Birgit Human. Foto: Facebook
Kapt. Steven Thakeng, woordvoerder van die polisie, het aan Maroela Media gesê Gert Human (51) se lyk is aangetref met 'n enkele skietwond agter in sy kop. 'n Tou is ook op die toneel gevind waarmee hy vermoedelik vasgemaak was. "Selfmoord is uitgeskakel en die polisie ondersoek 'n saak van moord," het Thakeng gesê.
Hy het gesê Human se motor is by die Goldfields-casino in Welkom gevind. Hy het glo vir sy dogter gesê dat hy by die casino gaan dobbel en dit is waar hy die laaste keer gesien is. "Ons vermoed iemand het hom by die casino ontvoer en hom na die treinspoor geneem waar hy vermoor is," het Thakeng gesê. Hy kon nie bevestig of Human se persoonlike besittings gesteel is nie.
Human is kort voor sy dood van moord aangekla nadat Birgit op Vrydag 25 September dood op haar bed in die egpaar se huis in Virginia aangetref is. Sy het geen ooglopende beserings gehad nie en is vermoedelik verwurg.
Gert Human. Foto: Facebook
Ao. Malebo Khosana, polisiewoordvoerder, het gesê Human is ook in die huis gevind met verskeie steekwonde aan sy bolyf. Die polisie beweer hy het homself met 'n mes gesteek.
"Die egpaar het na bewering rusie gemaak en [Gert] het [Birgit] verwurg voordat hy haar liggaam op die bed neergesit het. Hy het daarna homself met 'n mes oor sy hele lyf gesteek," het Khosana gesê. Birgit se stiefseun het die polisie na die toneel ontbied.
Human is in die hospitaal opgeneem en vier dae later ontslaan. Hy is summier deur kapt. Ben Strydom in hegtenis geneem en van die moord op sy vrou aangekla. Human het daarna in die Virginia-landdroshof verskyn en is op borgtog van R5 000 vrygelaat.
Hy sou op 21 Oktober weer in die hof verskyn het. Niemand is nog in hegtenis geneem in verband met een van die moorde nie.
Dalk het iemand gedink hierdie een gaan ook deur die krake val.
Hy het seker ñ paar rand gewen by die casino en is toe ontvoer en vermoor vir die geld? Daar behoort mos sekuriteirs kameras by die casino te wees? Dalk is dit self gereêl omdat hy nie kans gesien het vir die hofsaak en vonnis nie?
Die Polisie was lui met hulle eerste ondersoek. Hierdie gaan in alle waarskynlikheid as 'n geval van selfmoord afgemaak word.
Kan wees dat iemand wat haar geken het wraak geneem het deur hom te vermoor?
Sjoe dis sad, twee families wat met groot hartseer sit , dit klink soos aksie belaaide movie en nie werklikheid nie. Ek dink aan julle in my gebede.